	С.Ж.АСФЕНДИЯРОВ АТЫНДАҒЫ

ҚАЗАҚ ҰЛТТЫҚ МЕДИЦИНА УНИВЕРСИТЕТІ 
	[image: image2.png]



	КАЗАХСКИЙ НАЦИОНАЛЬНЫЙ МЕДИЦИНСКИЙ  УНИВЕРСИТЕТ ИМЕНИ  С.Д.АСФЕНДИЯРОВА

	
	
	

	ҒЫЛЫМИ (ҒЫЛЫМИ-ӘДІСТЕМЕЛІК) КЕҢЕС МАТЕРИАЛДАРЫ 


	[image: image2.png]
	«С.Ж. АСФЕНДИЯРОВ АТЫНДАҒЫ ҚАЗАҚ ҰЛТТЫҚ МЕДИЦИНА УНИВЕРСИТЕТІ» КЕАҚ
НАО «КАЗАХСКИЙ НАЦИОНАЛЬНЫЙ МЕДИЦИНСКИЙ УНИВЕРСИТЕТ ИМЕНИ С.Д. АСФЕНДИЯРОВА»



	
	Симуляциялық Орталық
	Алгоритм
	Редакция: 1

	
	
	
	Страница 1 из 1



Тәжірибелік  дағды «Клиникалық сұхбат»
	Клиникалық сұхбат кезеңдері
	Дағдыны орындау кезіндегі қадамдық әрекеттер

 (вербалды және вербалды емес компоненттер)

	
	

	1-кезең. Бастапқы байланыс орнату

	1. Науқаспен амандасу, паспорттық деректерін нақтылау: науқастың аты-жөні, бірге еріп келген адамның аты-жөні. Өзін таныстыру, дәрігер тұлғасының кәсіби және жеке құндылығын сақтай отырып қарым-қатынас орнату. Науқастың жас ерекшелігі мен әлеуметтік тәжірибесіне сәйкес қарым-қатынас жасау.

	
	2. Оңтайлы арақашықтықты (1,20 м) сақтау, науқас пен оның бірге еріп келген адамының отыратын орнын дұрыс ұйымдастыру.

	
	3. Шағымдарын жинау. Сөйлеудің тиісті жылдамдығы мен сауаттылығын сақтау, парафраздау дағдысын қолдану (вербалды компонент). Ашық және жабық сұрақтардың теңгерімді арақатынасын сақтау, алынған ақпарат бойынша кері байланыс беру.

	2-кезең. Сұхбатты бастау. Шағымдарын сұрастыру
	4. Вербалды емес компонент. Науқас пен оның туысының түсіндірулерін белсенді тыңдау және есту, көзбен байланыс орнату. Симптомдардың үштігінің болуын анықтау: зейінсіздік (немқұрайлылық салдарынан жиі қателесу, заттарын жоғалту, ұзақ уақыт ақыл-ой күшін қажет ететін тапсырмалардан қашу, назарын оңай жоғалту); гиперактивтілік (қимыл-қозғалыстың шамадан тыс белсенділігі, мазасыздық, орындықта қайта-қайта қозғалу, ересектерде алаңдаушылық сезімі); импульсивтілік (әңгімелесушінің сөзін жиі бөлу, ойланбастан әрекет жасау).

	
	5. Әңгімелесуді баланың ерекшеліктерін ескере отырып, науқастың қатысуымен ата-анасымен жүргізу, көзбен байланыс орнату және баланың мінез-құлқын мерзімді түрде бақылау. Анамнез жинау кезінде айыптаушы сипаттағы үннен аулақ болу, ашық және жабық сұрақтардың теңгерімін сақтау, бағыттаушы және нақтылаушы сұрақтарды пайдалану. Anamnesis morbi: жағдайының өзгеруінің басталу уақытын, осы аурудың даму тарихын анықтау. Перинаталдық анамнез (балалар үшін): анасының жүктілігі мен босану кезеңінің ерекшеліктерін анықтау (ұрық гипоксиясы, шала туылу, жүктілік кезінде темекі шегу/алкоголь қабылдау). Anamnesis vitae: науқастың өмір тарихын, бұрын ауырған ауруларын, операциялар мен жарақаттарын, қан құю фактілерін, вакцинацияларын және болуы мүмкін асқынуларын анықтау. Ата-анасының зиянды әдеттерінің болуын, баланың өз мінез-құлқын басқара алу қабілетін анықтау (тырнағын тістеу, талаптарға агрессиямен жауап беру және т.б.).

	
	6. Басқа анамнез түрлерін жинау. Тұқымқуалаушылық және отбасылық анамнез: жақын туыстарының қандай аурулармен ауырғанын, науқастың кімдермен бірге тұратынын, диспансерлік есепте тұратынын анықтау; бұрын болған немесе қазіргі аллергиялық реакциялар, аллергияға тұқым қуалайтын бейімділік және симптомдарды туындататын факторлар туралы ақпарат жинау. Қимыл-қозғалыс және сөйлеу дамуы: баланың қай уақытта жүре бастағанын, алғашқы сөздерінің қашан пайда болғанын, дамуында кешеуілдеудің болған-болмағанын анықтау. Соматикалық анамнез: ұйқы және сергектік уақытын, тамақтану ерекшеліктерін нақтылау. Эпидемиологиялық анамнез: инфекциялық аурумен ауыратын адамдармен ықтимал байланыстарын, инфекция таралу қаупі бар аймақтарға барғанын және инфекция көзі мен жұғу жолдарын анықтауға мүмкіндік беретін басқа факторларды анықтау; соңғы бір айда басқа өңірлерге барғанын, қан құйылғанын, операция немесе стоматологиялық араласу жүргізілгенін нақтылау. Гинекологиялық немесе дәрілік анамнез: науқастың ем қабылдағанын немесе қазіргі уақытта ем алып жатқанын анықтау. Аллергологиялық анамнез: бұрын болған немесе қазіргі аллергиялық реакциялар, аллергияға тұқым қуалайтын бейімділік және денсаулық жағдайының нашарлауына әкелетін факторлар туралы мәліметтерді анықтау (мысалы, дәрілік препараттарға, тағам өнімдеріне, өсімдік тозаңына, жануар жүніне немесе жәндік шағуына реакциялар).

	
	7. Бейімделу/дезадаптация деңгейін анықтау: оқуға қабілеті, уақыт пен кеңістікте бағдарлануы, әлеуметтік белсенділігі, жанжалға бейімділігі, жауапкершілігі, импульсивтілігі. Қажет болған жағдайда жанжалды жағдайды шешуге ықпал ету.

	3-кезең. Физикалық тексеру жүргізу, барлық ағзалар мен жүйелер бойынша қарап-тексеру

	8. Сұхбат барысын басқаруды көрсету, кейінгі іс-шаралардың жоспарын түсіндіру. Сенімді қарым-қатынастың қалыптасуына және емге бейімділіктің (комплаенстің) артуына ықпал ету.

	
	9. Медициналық манипуляцияларды жүргізуге ақпараттандырылған келісім алу.

	
	10. Баланы және анасын тексеруге дайындау. Ақпаратты түсінікті тілмен жеткізу, ерекшеліктері бар балаларға құрметпен қарау. Тапсырма нақты әрі түсінікті болуы тиіс. Күрделі жағдайды шешу кезінде ата-ананы үдеріске тарту.

	
	11. Науқасты қарап-тексеру. Нақтылаушы және баламалы сұрақтарды қолдану (мысалы, ауырсынудың сипаты мен орналасуын анықтау).

	4-кезең. Диагнозды ұсыну, ықтимал нәтижесін түсіндіру

	12. Алынған ақпаратты қорытындылау және науқасқа алдын ала диагноз түрінде ұсыну: «Жүргізілген сұрастыру мен қарап-тексеру нәтижелерін және Сіздің балаңыздың шағымдарын ескере отырып, оның жағдайы «...» ауруына сәйкес келеді».

	
	13. Науқастың сұрақтарына жауап беру, негізгі ақпаратты және аурудың ықтимал нәтижесін сауатты әрі түсінікті түрде баяндау, науқасты қызықтыратын сұрақтарға жауап беру, сөйлеу жылдамдығын сақтау.

	5-кезең. Емдеу-сауықтыру іс-шараларын жоспарлау
	14. Қосымша тексерулердің жоспарын құру.

	
	15. Қосымша тексерулер жүргізудің маңыздылығын түсіндіру, сендіру дағдысын қолдану. Ерекшеліктері бар баланы мамандардың қабылдауына дайындау кезінде оның мотивациялық ерекшеліктерін ескеру қажеттігін анасына түсіндіру. Балаға алдын ала оның қызықты тапсырмаларды орындайтынын және маманмен қарым-қатынас жасайтынын түсіндіру. Науқастың тексеруге демалған және сабырлы күйде келуін қамтамасыз ету маңызды.

	
	16. Салауатты өмір салтын ұстануға ынталандыру (тамақтану және ұйқы тәртібі).

	
	17. Науқастың тағайындаулар мен ұсыныстарды түсінгенін кері байланыс арқылы анықтау (зерттеуге жолдама бойынша).

	
	18. Қорытындылау: «Бүгін біз балаңыздың денсаулық жағдайымен таныстық, қарап-тексеру жүргізіп, «...» диагнозын қойдық, сондай-ақ қосымша аспаптық және зертханалық зерттеулердің күні мен уақытын белгіледік».

	
	19. Науқас пен оның туысының тағайындаулар мен ұсыныстарды түсінгені туралы кері байланыс алу, науқаспен келесі кездесуді белгілеу. Сұхбатты аяқтау.

	Стандартталған науқастан кері байланыс алу
	20. «Стандартталған науқас, дәрігердің (дәрігер-интерннің) көрсеткен жұмысына (медициналық қызметіне) қанағаттандыңыз ба?» – «Өз денсаулығыңызды осы дәрігерге сеніп тапсыра аласыз ба?»

